Public procurement notice: Contract Notice
Published: 2019-05-08
Buyer: Forsvarsministeriet Materiel- og Indkøbsstyrelsen
Country: DK
Contract type: Services
Procedure: Negotiated procedure
CPV classification: 71311300 | 72000000 | 72100000 | 72253200: Computer systems support services | 72267100: Maintenance of information technology software
Estimated value:  DKK
Submission deadline: 2019-06-04
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Forsvarsministeriet Materiel- og Indkøbsstyrelsen (FMI) ønsker med denne udbudsbekendtgørelse at udbyde drift og teknisk vedligehold af management- og ressourcestyringssystemet DeMars (herefter benævnt DeMars).
Forsvaret består af en række værn, kommandoer, stabe og myndigheder under Forsvarsministeriet (samlet Koncernen), som hver især varetager specialiserede opgaver som en del af Koncernens samlede forretningsmæssige formål. Forsvaret er en kompleks organisation, som varetager mange forskelligartede opgaver.
DeMars er et management- og ressourcestyringssystem, der anvendes til styring og forvaltning af alle disse forskelligartede forretningsmæssige opgaver. DeMars indgår således som en integreret del af Forsvarets opgaveløsning og muliggør bl.a., at der udarbejdes fælles ledelsesinformation til brug for prioritering af opgaver og tildeling af ressourcer for hele Forsvaret, herunder på alle ledelsesniveauer. Dette muliggøres ved, at systemet samler og behandler Forsvarets oplysninger om økonomi, personel og deres uddannelse, materiel, projektledelse, ledelsesinformation, kurser, indkøb, arbejdstid, tjenesterejser mv.
DeMars understøtter logistikområdet ved bl.a. materielområdet til masterdata, indkøb, varemodtagelse, lagerstyring, salg, udleje og udlån, personelrelaterede refusioner, udfasning, materielnormering og myndighedsbeholdning, materielplanlægning, produktions- og vedligeholdelsesstyring. Udover FIIN arbejdspladser (det interne net (Forsvarets Integrerede Informatiknetværk (FIIN) der er isoleret fra internettet) anvendes ligeledes System Online Trådløse håndscannere, stregkodeløsning samt JOBSYS-terminaler, som er Forsvarets løsning til registrering af medarbejdernes tidsforbrug på konkrete vedligeholdelsesopgaver og komme/gå tid.
Etablissementsområdet til styring og forvaltning af Koncernens etablissementer - herunder vedligeholdelse af faciliteterne, booking af faciliteter og opkrævning af husleje.
Projektstyring til styring af anskaffelses- og vedligeholdelsesprojekter samt Koncernens aktivitetsstyring.
DeMars understøtter økonomistyringen på bl.a. økonomiområdet til budgettering, finans-, omkostnings- og anlægsregnskab samt bevillings- og likviditetsstyring. Økonomiområdet omfatter tillige Rejsestyring, Real Estate og Statsregnskab.
DeMars understøtter HR-området på bl.a. personelområdet til styring og forvaltning af personale- og lønadministration, arbejdstidsadministration, rekruttering, arrangementsstyring, karriere- og efterfølgerplanlægning.
DeMars understøtter Business Intelligence ved bl.a. ledelsesinformation baseret på data fra SAP-transaktionssystemet samt eksterne datakilder.
Platformen for DeMars skal til enhver tid understøtte Koncernens forretningsmæssige mål og behov, herunder inden for de 4 områder anført ovenfor. Inddelingen i ovenstående hovedområder kan ændre sig i kontraktens løbetid.
DeMars er baseret på SAP-teknologi, hvilket på udbudstidspunktet primært vil sige SAP Aerospace & Defence, SAP Discrete Industries & Mill. Products samt DFPS (Defense Forces Public Sector), hvortil der i et betydeligt omfang er foretaget specialtilpasninger, der er udviklet og konfigureret specifikt til Koncernen.
Der er etablerede grænseflader fra DeMars til eksterne systemer, herunder Microsoft-baserede systemer og webapplikationer. I tilslutning til DeMars er der etableret en Enterprise Service Bus fra Oracle samt et antal støttesystemer, herunder støttesystemerne SAP Solution manager, SAP BI 7.0, SAP Business Object, SAP Netweaver Mobile (trådløse håndterminaler), SAP Access Control, SAP PI, SAP FIORI, etc. Samlet set består systemet af ca. 75 virtuelle servere, hvorpå der drives ca. 50 virtuelle SAP-miljøer.
Koncernen anvender for nuværende SAP Solution Manager til dokumentation og driftsovervågning (SAP Operations Control Center) samt Redwood til afvikling af batchjob, herunder bl.a. dataarkivering.
DeMars er ikke forbundet til internettet og tilgås alene via Forsvarets autoriserede terminaler/arbejdsstationer på FIIN som transmissionsmedie. FIIN-nettet er isoleret fra internettet. Filformidling foretages som hovedregel via FIIN eller via USB.

Eligibility requirements: 1) Erklæring om virksomhedens samlede omsætning i den seneste disponible årsrapport/årsregnskab, afhængig af hvornår virksomheden blev etableret eller startede sin virksomhed, hvis tallene for denne omsætning foreligger; 2) Virksomhedens balance eller uddrag heraf i det seneste disponible regnskabsår, såfremt offentliggørelse af balancen er lovpligtig i det land, hvor virksomheden er etableret, eller anden dokumentation for egenkapitalens størrelse. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for hver af disse enheder.
1) Som mindstekrav kræves en samlet årsomsætning på mindst 250 000 000 DKK i det seneste disponible regnskabsår. Hvis omsætningen ikke er angivet i DKK, vil FMI beregne omsætningen på baggrund af den officielle valutakurs på datoen for udbudsbekendtgørelsens offentliggørelse. Såfremt ansøger består af en sammenslutning af virksomheder (f.eks. et konsortium), herunder midlertidige joint ventures, beregnes den samlede årsomsætning som summen af alle deltageres samlede årsomsætning i hver af deltagernes seneste disponible regnskabsår. Såfremt ansøger baserer sig på en eller flere enheders økonomiske og finansielle formåen, beregnes den samlede årsomsætning som summen af ansøgers og enhedens/enhedernes samlede årsomsætning i hvert af disses seneste disponible regnskabsår; 2) Som mindstekrav kræves en positiv egenkapital i det seneste disponible regnskabsår. Såfremt ansøgeren baserer sig på andre enheders formåen, beregnes egenkapitalen som virksomhedens og disse andre enheders samlede egenkapital i det seneste disponible regnskabsår. Ved en sammenslutning af virksomheder (f.eks.et konsortium), herunder joint ventures, beregnes egenkapitalen som virksomhedernes samlede egenkapital i det seneste disponible regnskabsår. Det bemærkes, at ansøgeren kan basere sig på andre enheders økonomiske og finansielle formåen (f.eks. et moder- eller søsterselskab eller en underleverandør) uanset den juridiske karakter af relationen mellem ansøgeren og den enhed/enheder, som ansøger baserer sig på. Der henvises i denne forbindelse til punkt IV.3) vedr. skabelon til erklæring fra den støttende enhed.
Fremlæggelse af en liste over de betydeligste lignende leverancer (referencer) i forhold til de i punkt II.1.5), underpunkt II, litra a)-d) og g) anførte ydelser. FMI ser gerne, at listen indeholder følgende oplysninger: — En klar beskrivelse af leverancens (referencens) generelle karakteristika, jf. punkt II.1.5), underpunkt I (baggrund og formål), — ansøgers deltagelse/rolle i forbindelse med udførelsen af leverancen, — tidspunktet for udførelsen af leverancen, — størrelsen af leverancen, samt — Modtager af leverancen, såfremt oplysningerne kan angives. Ved angivelse af tidspunktet for udførelsen for leverancen (referencen), bedes ansøger anføre dato for leverancens start- og sluttidspunkt. Er dette ikke muligt, f.eks. fordi den pågældende leverance er udført løbende i henhold til en rammeaftale, bedes ansøger i beskrivelsen af leverancerne anføre, hvordan datoen er angivet. Kun de leverancer (referencer), der er udført på tidspunktet for ansøgningsfristens udløb, vil indgå i vurderingen af hvilken ansøger, der har dokumenteret de mest relevante tidligere leverancer, jf. punkt IV.1.2). Hvis den pågældende leverance (reference) udføres løbende, er det kun den del af ydelserne, der er afsluttet ved ansøgningsfristens udløb, der indgår i vurderingen af leverancen (referencen). Hvis en del af ydelserne ikke er afsluttet ved ansøgningsfristens udløb, vil denne del derfor ikke indgå i vurderingen af leverancen (referencen). Det er derfor vigtigt, at ansøger tydeligt angiver, hvilken del (f.eks. i forhold til ydelserne, størrelse mv.) af en løbende leverance (reference), der er udført inden ansøgningsfristens udløb. Det bemærkes, at FMI forbeholder sig ret til at kontakte den angivne kunde med henblik på at få attesteret oplysningerne om referencen, herunder de for referencen angivne tidspunkter. Der kan maksimalt angives 5 leverancer (referencer), uanset om ansøger er en enhed, udgør en sammenslutning af enheder (f.eks. et konsortium), herunder midlertidige joint ventures, eller baserer sig på andre enheders tekniske og faglige formåen. Såfremt ansøgningen indeholder flere end 5 leverancer (referencer), vil alene de første 5 leverancer (referencer) blive taget i betragtning. Leverancer derudover vil ikke blive taget i betragtning. Såfremt det ikke kan afgøres, hvilke referencer der er de første 5 referencer, vil referencerne blive udvalgt ved lodtrækning. Ansøger kan vælge at udfylde referencerne i den af FMI udarbejdede referenceskabelon. Det bemærkes, at ansøgeren kan basere sig på andre enheders tekniske og faglige formåen (f.eks. et moder- eller søsterselskab eller en underleverandør) uanset den juridiske karakter af relationen mellem ansøgeren og den/de enhed/enheder, som ansøgeren baserer sig på. Der henvises i denne forbindelse til punkt IV.3) vedr. skabelon til erklæring fra den støttende enhed.